Direktøren for Skagen Bryghus er glad for at der nu bliver skabt lige vilkår for de små bryggerier. I dag får de små bryggerier, der brygger under 200.000 hektoliter øl om året,  en del af ølafgiften retur. Vel og mærke hvis de er etableret før 1940. Det krav kan kun tre bryggerier opfylde. Fuglsang, Hancock og Thisted Bryghus, mens der er omkring 100 små bryggerier som er yngere og dermed ikke kan få støtten. Det bliver nu lavet om. Selv om støtten er begrænset falder den på et tørt sted. Mange af de små bryggerier kom i gevaldige vanskeligheder da finanskrisen kom. For Skagen Bryghus betyder de ændrede regler at bryggeriet får lidt over 100.000 kroner retur, uden at øllet dog bliver billigere af den grund.

Opsummering:
Mange små bryggerier er blevet hårdt ramt af finanskrisen - men nu kommer skatteministeren dem til undsætning. Ministere vil fjerne en 70 år gammel regel, så de små bryggerier kan få en del af den ølafgift, de betaler til staten, retur.